Na temelju članka 93. Statuta Srednje škole Ivana Trnskoga (u daljnjem tekstu Škole), Školski odbor na sjednici održanoj dana 6. svibnja 2021. godine donio je:

**POSLOVNIK O RADU  
 NASTAVNIČKOG I RAZREDNOG VIJEĆA**

1. **OPĆE ODREDBE**

**Članak 1.**

Nastavničko vijeće jest temeljno stručno-pedagoško tijelo Škole, a čine ga svi nastavnici, stručni suradnici i ravnatelj Škole.

Razredno vijeće je stručno-pedagoško tijelo Škole, a čine ga svi nastavnici jednog razrednog odjeljenja.

**Članak 2.**

Nastavnici organiziraju i izvode teoretsku i praktičnu nastavu i vježbe.  
Stručni suradnici organiziraju i obavljaju stručno-razvojne i druge stručne poslove u skladu s zahtjevima struke te ostale poslove koji proizlaze iz stručno-pedagoškog rada Škole.

**Članak 3.**

Ravnatelj je poslovni i stručni voditelj Škole, predstavlja i zastupa Školu te odgovara za zakonitost rada Škole.

**Članak 4.**

Školom upravlja Školski odbor, kojeg čini sedam članova, od kojih jednog člana bira i razrješuje radničko vijeće, a ako radničko vijeće nije utemeljeno, imenuju ga i opozivaju radnici neposrednim i tajnim glasovanjem na način propisan Zakonom o radu za izbor radničkog vijeća koje ima samo jednog člana, a ostalih šest članova imenuje i razrješava:   
-Nastavničko vijeće dva člana iz reda nastavnika i stručnih suradnika,   
-Vijeće roditelja jednog člana iz reda roditelja koji nije radnik Škole,   
-Osnivač tri člana samostalno.

**Članak 5.**

U nadležnosti Nastavničkog vijeća posebno se ističu poslovi:

- obavlja poslove u svezi izvođenjem nastavnog plana i programa, potrebama i interesima učenika te promicanje stručno - pedagoškog rada Škole,  
 - na prijedlog ravnatelja ustrojava razredne odjele i obrazovne skupine,   
 - predlaže imenovanje razrednika,  
 - predlaže stručno usavršavanje nastavnika i stručnih suradnika,   
- predlaže članove Povjerenstva za kvalitetu  
- sudjeluje u dogovoru s ravnateljem u osnivanju stručnih aktiva i imenovanju njihovih voditelja,  
 - određuje članove povjerenstva za polaganje ispita iz nastavnog predmeta iz kojeg učenik nije zadovoljan zaključenom ocjenom,  
 - određuje termine održavanja popravnih ispita,   
- određuje sadržaj te način i rokove polaganja razlikovnih odnosno dopunskih ispita,   
- utvrđuje trajanje dopunskog rada po nastavnim predmetima,   
- utvrđuje uvjete, način i postupak obrazovanja učenika koji imaju status kategoriziranog sportaša, darovitih učenika u umjetničkim programima te učenika koji se pripremaju za međunarodna natjecanja,   
- donosi konačnu odluku o ocjeni iz vladanja učenika,   
- donosi odluku o promjeni programa učenika unutar Škole, odnosno odluku o prelasku učenika iz druge škole,  
 - odlučuje o priznavanju inozemnih školskih kvalifikacija radi nastavka obrazovanja,   
- donosi odluku o upisu učenika koji je prekinuo srednje obrazovanje,   
 - imenuje i razrješuje dva člana Školskog odbora iz reda nastavnika i stručnih suradnika,   
- izriče pedagoške mjere za koje je ovlašteno,  
 - predlaže primjereni program srednjeg obrazovanja za učenika s teškoćama u razvoju,  
 -donosi odluku o oslobađanju od pohađanja određenog nastavnog predmeta ili određene aktivnosti ako bi to sudjelovanje štetilo zdravlju učenika,   
- daje prijedloge Školskom odboru i ravnatelju za unapređivanje organizacije rada i djelatnosti te uvjetima za odvijanje odgojno- obrazovnog rada,   
- sudjeluje u postupku izbora i imenovanja ravnatelja,   
- raspravlja o etičkom kodeksu Škole i Kućnom redu prije njihova donošenja,   
- obavlja druge poslove utvrđene propisima i općim aktima.

**II. RAD NASTAVNIČKOG I RAZREDNOG VIJEĆA**

**Članak 6.**Sjednicama Nastavničkog vijeća predsjedava ravnatelj Škole.  
 Ravnatelja sa stručnim suradnicima priprema sjednicu Nastavničkog vijeća.   
Sjednicama Razrednog vijeća predsjedava razrednik odijeljena.   
Razrednik priprema i saziva sjednicu Razrednog vijeća.   
Kada se raspravlja o statusnim pitanjima učenika sjednicama Nastavničkog vijeća bez prava odlučivanja može prisustvovati predstavnik Vijeća učenika.

**Članak 7.**

O tijeku sjednica Nastavničkog vijeća vodi se zapisnik kojeg pišu nastavnici, abecednim redom u „Knjigu zapisnika“  
O tijeku sjednice Razrednog vijeća vodi se zapisnik kojeg piše razrednik

Zapisnik mora sadržavati osnovne podatke o radu sjednice kao što su:   
- redni broj sjednice,   
- datum i mjesto održavanja sjednice,   
- vrijeme početka sjednice,  
 - imena i prezimena nazočnih i nenazočnih članova,   
- imena i prezimena drugih osoba koji su nazočni sjednici,  
 - usvojeni dnevni rad,   
- imena i prezimena izvjestitelja te govornika o pojedinim točkama dnevnog rada,  
 - kratki sadržaj izvješća i prijedloga,   
- rezultate glasovanja,  
 - naznaku vremena kad je sjednica zaključena,   
- odluke i zaključke.   
  
Zapisnik sjednice Nastavničkog vijeća potpisuje zapisničar i ravnatelj.   
Zapisnik sjednice Razrednog vijeća potpisuje zapisničar - razrednik ili zamjenik razrednika.   
Zapisnici se pohranjuju i čuvaju prema propisanim rokovima čuvanja.   
  
  
 **Članak 8.**  
Sjednicu Nastavničkog vijeća saziva ravnatelj, predlaže dnevni red te vodi sjednicu.   
Sjednicu Razrednog vijeća saziva razrednik, predlaže dnevni red te vodi sjednicu.   
U slučaju izbivanje razrednika sjednice vodi zamjenik razrednika.  
  
  
 **Članak 9.**   
Da bi se na sjednicama Nastavničkog vijeća odnosno Razrednog vijeća moglo odlučivati o predloženim točkama dnevnog reda, potrebna je nazočnost natpolovične većine od ukupnog broja članova.  
   
 **Članak 10.**   
 Nastavničko vijeće daje prijedlog na ocjenu ravnatelja o vrednovanju uspješnosti nastavnika u radu s učenicima.

**Članak 11.** Razredno vijeće odlučuje o pedagoškoj mjeri ukora.   
Nastavničko vijeće odlučuje o izricanju pedagoške mjere opomena pred isključenje.   
  
  
 **Članak 12**.   
Nasuprot pedagoškim mjerama kažnjavanja Nastavničko vijeće može izreći učeniku pedagoške mjere poticanja, odnosno pohvale i nagrade.

**Članak 13.**   
Predmetne ili razredne ispite mogu temeljem odluke Nastavničkog vijeća polagati daroviti učenici koji završavaju Školu u kraćem vremenu od propisanog.   
  
  
 **Članak 14.**   
Razlikovne i dopunske ispite utvrđuje Nastavničko vijeće na prijedlog ravnatelja.   
Vrijeme i način polaganja razlikovnih i dopunskih ispita utvrđuje Nastavničko vijeće.  
  
  
 **Članak 15.**  
 Ravnatelj imenuje ispitno povjerenstvo za polaganje popravnih ispita.   
  
  
 **Članak 16.**  
 Nastavničko vijeće predlaže način i rokove školovanja vrhunskih sportaša odnosno istaknutih umjetnika.   
  
 **Članak 17.**  
 Učenik može biti zbog zdravstvenog stanja trajno ili privremeno oslobođen obveze svladavanje nastave tjelesne i zdravstvene kulture.  
Odluku o ovom oslobođenju donosi Nastavničko vijeće.  
 **Članak 18**.  
 Učenik koji iz opravdanih razloga (bolest, opravdana spriječenost, športska natjecanja, itd.) nije mogao pohađati 30% nastave iz jednog ili više predmeta upućuje se na polaganje predmetnog ili razrednog ispita.   
Ocjenu opravdanosti i odluku o vrsti i rokovima ispita donosi Nastavničko vijeće.   
  
  
 **Članak 19.**  
 Na sjednicama Nastavničkog i Razrednog vijeća kad se raspravlja i donosi odluka ili zaključak – glasuje se javno – dizanjem ruke.  
  
  
 **Članak 20.**   
Oduke Nastavničkog vijeća obvezuju i moraju se provoditi, o čemu skrbi ravnatelj.   
Odluke Razrednog vijeća obvezuju i moraju se provoditi, o čemu skrbi razrednik.

**III. PRIJELAZNE I ZAKLJUČNE ODREDBE**  
  
  
 **Članak 21.**  
 Odredbe ovog poslovnika primjenjuju se na Nastavničko i Razredno vijeće  
  
  
 **Članak 22.**   
Nacrt ovog poslovnika izrađuje tajnik sa stručnim suradnicima Škole, a izmjene i dopune donose se kao i sam Poslovnik.   
   
 **Članak 23.**  
 Ovaj poslovnik stupa na snagu osmog dana od dana objave na oglasnoj ploči Škole.  
  
  
 **Članak 24.**   
Stupanjem na snagu ovog Poslovnika prestaje vrijediti prethodni Poslovnik o radu kolegijalnih tijela .  
  
  
 Predsjednica Školskog odbora:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
 Ines Konjevod, prof.

Ovaj Poslovnik o radu Nastavničkog i Razrednog vijeća objavljen je na oglasnoj ploči dana 7.5 2021. godine.

KLASA: 003-05/21-01/02   
URBROJ: 2176-63-01-21-01

Hrvatska Kostajnica, 7. svibnja 2021. godine

Ravnateljica:  
 Olga Mijočević, prof.

\_\_\_\_\_\_\_\_\_\_\_\_\_\_\_\_\_